Diari Oficial de la Generalitat Valenciana


Sumari del DOGV 4635, del 21-11-2003 (2003/12454)

Notificació a José Sáez Prieto. Expedient número 427/5033 UHC.
--------------------------------------------------------------

### Dades del document

Número de DOGV
:   4635

Data del DOGV
:   21-11-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/12234


Organisme emissor
:   Conselleria de Territori i Habitatge

Tipus de document
:   Anunci

Notificació a José Sáez Prieto. Expedient número 427/6468 DNW. [2003/F12161]
  
De conformitat amb el que ha acordat aquesta sotssecretaria, i a l'empara del que disposa l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant el present edicte 427/1752 BBC, es notifica a José Sáez Prieto, amb últim domicili conegut al carrer de Vázquez de Mella, 3-5é-14a (actualment denominada d'Ausiàs March) de Tavernes Blanques (València), l'acord d'iniciació de data 30 de setembre de 2003, dictat en l'expedient sancionador, que es tramita en l'Àrea de la Inspecció del Territori:
  
Vistes les actuacions prèvies practicades a l'empara de l'article 12 del Reial Decret 1.398/1993, de 4 d'agost, pel qual s'aprova el Reglament del Procediment per a l'Exercici de la Potestat Sancionadora.
  
Vist que en data 15 de juny de 2003, a les 14.30 hores, la Policia Local de València ha constatat QUE José Sáez Prieto efectuava una barbacoa al pinar del Saler al costat de la gola de Pujol i el llac del Saler, zona en què hi ha una prohibició d'efectuar foc, atés que es troba ubicada en el Parc Natural de l'Albufera.
  
Vist que els fets referits poden constituir una infracció d'acord amb el que tipifica l'apartat 21 de l'article 52 de la Llei 11/1994, de 27 de desembre, de la Generalitat Valenciana, d'Espais Naturals Protegits de la Comunitat Valenciana, qualificada de menys greu en l'article 54.2.c), i la sanció del qual ve determinada en l'article 58 de la citada llei, el qual estableix:
  
Les infraccions tipificades en l'article 52 d'aquesta llei se sancionaran amb les multes següents:
  
b) Infraccions menys greus: de 601,02 euros a 6.010,12 euros.
  
En el present supòsit la sanció seria 602 euros (sis-cents dos euros).
  
Vist que, amb independència de la sanció que corresponga , l'infractor està obligat a reparar el dany causat i la reposició de les coses al seu estat original segons l'article 55 de la citada Llei 11/1994.
  
Tot això sense perjudici del que resulte de la instrucció. L'òrgan competent per a la resolució del present expedient és el director territorial de Territori i Habitatge de València, per raó del que disposa l'article 60.1 de la Llei 11/1994, de 27 de desembre, de la Generalitat Valenciana.
  
A la vista del que disposen els articles 127 a 138 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el que estableix el Reial Decret 1.398/1993, de 4 d'agost, pel qual s'aprova el Reglament del Procediment per a l'Exercici de la Potestat Sancionadora, s'acorda:
  
La incoació del corresponent expedient sancionador a José Sáez Prieto, per presumpta infracció de l'apartat 21 de l'article 52 de la Llei 11/1994, de 27 de desembre, de la Generalitat Valenciana, d'Espais Naturals Protegits de la Comunitat Valenciana, que tipifica el fet d'encendre foc dins d'un espai natural protegit.
  
Així mateix s'acorda nomenar instructora i secretària de l'expedient sancionador, Amparo Renau Almela i la Susana Carrasco Marí respectivament, a les quals es notificarà en forma aquest nomenament, com també als inculpats, de conformitat amb el que estableix l'article 135 de la Llei 30/1992, de Règim Jurídic de les Administracions Públiques i del Procediment Administratiu Comú, i en l'article 13.2 del Reial Decret 1.398/1993, perquè en qualsevol moment del procediment puguen ser objecte de recusació segons el que disposen els articles 28 i 29 de la citada Llei 30/1992.
  
Per raó del que estableix l'article 16.1 del Reial Decret 1.398/1993, se li concedeix un termini de 15 dies, comptadors a partir de l'endemà de la notificació del present acord, perquè aporte quantes al·legacions, documents o informacions estime convenients, i se li comunica que de no efectuar al·legacions sobre el contingut de la iniciació del procediment en aquest termini, el present acord podrà ser considerat proposta de resolució amb l'efecte prevists en els articles 18 i 19 del RD 1398/1993.
  
De conformitat amb el que disposa l'article 42.4 de la Llei 30/1992, de règim jurídic de les administracions públiques i del procediment administratiu comú, modificada per la Llei 4/1999, de 13 de gener, en relació amb l'article 20.6 del Reial Decret 1.398/1993, de 4 d'agost, pel qual s'aprova el Reglament del Procediment per a l'Exercici de la Potestat Sancionadora, el termini per a la resolució i notificació del present procediment serà de sis mesos. Transcorregut el citat termini sense haver-se dictat i notificat aquest, es produirà la caducitat del procediment conforme al que disposa l'article 44.2 de la citada Llei 30/1992.
  
I perquè servisca de notificació a l'interessat mencionat anteriorment, s'expedeix el present edicte.